Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi satamavaltioiden velvollisuuksien noudattamisesta (ETA:n kannalta merkityksellinen teksti) /* KOM/2008/0848 lopull. - COD 2005/0236 */





[pic] | EUROOPAN YHTEISÖJEN KOMISSIO | Bryssel 9.12.2008 KOM(2008)848 lopullinen 2005/0236 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi satamavaltioiden velvollisuuksien noudattamisesta (ETA:n kannalta merkityksellinen teksti) 2005/0236 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi satamavaltioiden velvollisuuksien noudattamisesta (ETA:n kannalta merkityksellinen teksti) 1. ASIAKIRJAN TAUSTA Ehdotus toimitettiin Euroopan parlamentille ja neuvostolle (asiakirja KOM(2005) 586 lopullinen – 2005/0236 COD): | 17.2.2006 | Euroopan talous- ja sosiaalikomitea antoi lausuntonsa: | 13.9.2006 | Alueiden komitea antoi lausuntonsa: | 15.6.2006 | Euroopan parlamentti antoi lausuntonsa ensimmäisessä käsittelyssä: | 29.3.2007 | Yhteinen kanta vahvistettiin: | 9.12.2008 | 2. KOMISSION EHDOTUKSEN TARKOITUS Jopa EU:n sisällä on merkittäviä eroja siinä, kuinka lippuvaltiot täyttävät meriturvallisuutta ja alusten aiheuttaman pilaantumisen estämistä koskevat kansainväliset velvoitteensa. Ehdotuksella pyritään varmistamaan, että jäsenvaltiot täyttävät velvollisuutensa tehokkaasti ja koordinoidusti. 3. YHTEISTÄ KANTAA KOSKEVAT HUOMIOT Komissio toteaa, että neuvosto oli huhtikuussa 2008 pidetyssä istunnossaan vastustanut ehdotusta periaatteessa. Neuvosto oli katsonut tarpeelliseksi poistaa ehdotuksesta tiettyjä tärkeitä säännöksiä, kuten ne, jotka koskevat kansainvälisten yleissopimusten ratifiointia ja Kansainvälisen merenkulkujärjestön (IMO) lippuvaltiota koskevan säännöstön pakollista soveltamista yhteisössä. Vaikka neuvoston hyväksymä teksti ei siis ole niin kunnianhimoinen kuin komission ehdotus, komissio toteaa, että yhteisessä kannassa on kuitenkin säilytetty jäsenvaltioille seuraavat velvollisuudet: – ennen kuin alukselle annetaan lupa purjehtia maan lipun alla, on todennettava, että alus noudattaa kansainvälisiä sääntöjä; – jäsenvaltioiden on huolehdittava siitä, että niiden lipun alla purjehtivat alukset, jotka on pysäytetty satamavaltion tekemässä tarkastuksessa, saatetaan IMO:n asiaa koskevissa yleissopimuksissa vaadittuun kuntoon; – niin kauan kuin IMO:n tarkastusjärjestelmä ei ole vielä pakollinen, merenkulkuviranomaisista on tehtävä tällainen tarkastus, ja tulokset on julkistettava; – perustettava merenkulkuviranomaisten laadunhallintajärjestelmä, joka sertifioidaan kansainvälisten standardien mukaisesti; – niiden jäsenvaltioiden, joiden lippu on mustalla listalla tai on ollut kaksi vuotta peräkkäin satamavaltion suorittamaa valvontaa koskevan Pariisin yhteisymmärryspöytäkirjan harmaalla listalla, on toimitettava komissiolle kertomus huonon suorituksen syistä. Näiden velvoittavien säännösten on tarkoitus edistää laadun parantamista huonoimmin suoriutuvissa eurooppalaisissa lippuvaltioissa. 4. PÄÄTELMÄT Komissio toteaa, että jäsenvaltiot ovat ilmaisseet neuvostossa kokoontuneiden edustajiensa allekirjoittamassa lausumassa vakaan sitoumuksensa a) ratifioida tärkeimmät meriturvallisuutta koskevat kansainväliset yleissopimukset; b) soveltaa IMO:n lippuvaltiota koskevaa säännöstöä ja siihen liittyvää merenkulkuviranomaisten tarkastusjärjestelmää; ja c) kehottaa IMO:a tekemään näistä kahdesta oikeudellisesta välineestä pakollisia koko maailmassa. Edellä mainitun perusteella komissio tukee neuvoston yksimielisesti hyväksymää yhteistä kantaa. Se tuo lisäarvoa, joka näkyy eurooppalaisten lippuvaltioiden laadun todellisena paranemisena ja sellaisina kilpailuolosuhteina yhteisössä, jotka varmistavat, ettei lippuvaltiota valita vähäisimpien vaatimusten perusteella.